钦定古今图书集成/明伦汇编/闺媛典/第140卷 > 颜士朝妻魏琬
## 钦定古今图书集成/明伦汇编/闺媛典/第140卷 > 颜士朝妻魏琬

按《龙溪县志》：“魏琬，魏本诚女。年十八嫁颜士朝，二年
而士朝卒，方有身四月，或劝改适，魏怒曰：‘吾夫读书，
有志古人，宁死不忍贻其羞也’。”昕夕躬蚕织以奉舅
姑，吉月则焚香吁天，愿减己寿，乞生男为夫后。弥月
生子泓，读书好礼，克世其家。孙樌，成化十六年领乡
荐，年七十八终。